CELEX: C2006/326/169
Language: el
Date: 2006-12-30 00:00:00
Title: Υπόθεση F-121/06: Προσφυγή της 29ης Σεπτεμβρίου 2006 — Spee κατά Europol

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/84
            
         Προσφυγή της 29ης Σεπτεμβρίου 2006 — Spee κατά Europol
   (Υπόθεση F-121/06)
   (2006/C 326/169)
   Γλώσσα διαδικασίας: η ολλανδική
   Διάδικοι
   
      Προσφεύγων: David Spee (Rijswijk, Κάτω Χώρες) (εκπρόσωπος: D. C. Coppens δικηγόρος)
   
      Καθού: Ευρωπαϊκή Υπηρεσία Αστυνομίας (Europol)
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Europol της 5ης Ιουλίου 2006·
            
         
               —
            
            
               να υποχρεώσει την Europol να χορηγήσει δύο κλιμάκια στον προσφεύγοντα από 1ης Νοεμβρίου 2005·
            
         
               —
            
            
               να καταδικάσει την Europol στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων βάλει κατά της αποφάσεως να μη του χορηγηθεί αύξηση αποδοχών αναλογούσα σε ένα από τα κλιμάκια, κατά την έννοια του άρθρου 29 του Κανονισμού Υπηρεσιακής Καταστάσεως του προσωπικού της Europol, ενώ κατά τη γνώμη του είχε δικαίωμα για αύξηση αντίστοιχη δύο κλιμακίων.
   Υποστηρίζει ότι η Europol έλαβε υπόψη όχι μόνο την εκτίμηση που προβλέπει το άρθρο 29 του Κανονισμού Υπηρεσιακής Καταστάσεως του προσωπικού Europol αλλά και αυτήν που προβλέπει το άρθρο 28 του κανονισμού αυτού. Ενεργώντας κατ' αυτόν τον τρόπο η διοίκηση εφάρμοσε αναδρομικά το έγγραφο της 24ης Μαρτίου 2006 που τιτλοφορείται «Policy on the Determination of Salary Scale and Incremental Points of Europol Staff», κατά παραβίαση της αρχής της ασφάλειας δικαίου.
   Επιπλέον, ο προσφεύγων υποστηρίζει ότι ακόμη και αν υποτεθεί ότι η διοίκηση είχε το δικαίωμα να λάβει υπόψη της δύο εκτιμήσεις, η μέθοδος που εφάρμοσε είναι αριθμητικά εσφαλμένη και δυσμενής για τον εργαζόμενο.